da da da da da da sv da da da da da da da da da da da en en
U-16 holdet vandt det hele på hollandsturen - Svanholm Cricketklub
Onsdag d. 18. juli 2018 kl. 19:24 af Henrik Pfaff
Vores U-16 med et par enkelte U-17 har været et svip til Holland for at møde Excelsior, som besøgte os for et par år siden. Der blev stillet store krav til de to chauffører Sonny Shaheen Mahmood (Abdullahs og Musas far) og Rasheed Lewis.
Lørdag hentede de to flotte ni personers busser i Sverige og søndag morgen kørte Sonny med halvdelen af holdet til Husum for at spille en 8 a side mod Husum.
Resten af holdet kunne først køre om aftenen, da Rasheed spillede mod Nørrebro, så de kom først af sted ved 20 tiden.
Ved femtiden næste morgen kørtes der til Holland..
Det spillemæssige gik fremragende. Et halvt Husum-1. hold startede T 16 kampen søndag med 105 (2/26 til Sami Ahmad) og vi spillede de 16 overe ud og endte med 188 – der gik kun 2 – resten blev trukket (Sami Ahmad 37, Musa Mahmood 23).
Så mandag gik det af sted ved femtiden om morgenen. Trafikken var ikke så slem som forventet og busserne endte i Rotterdam ved et-tiden.
Der blev budt på en T20 kap mod Excelsior, der startede med 100 (Abdullah Mahmood 2/5, Zaaid Sethi 2/28). Vi passerede i 17. over for3 gærder (Musa Mahmood 30, Wahid Mahmood 27).Raman Mahmood – keeperen – var så uheldig at forvride knæet, som det hollandske hospital lagde i gips – han må ikke spille i tre uger og gik dermed glip af U-17 landsholdets kampe i England. Men tjansen blev så tæt på ham som muligt – så vidt vides får hans tvillingebror Wahid tjansen i stedet for.
Dagen efter T 40 kamp, der begyndte med 282/4 til os. Wahid Mahmood scorede formentlig sit livs højeste med 93, Sami Ahmad 51, Musa Mahmood 41 og Lucky Ali 26). Hollænderne ude for 185 (Musa Mahmood 3/35).
Besøget sluttede med en T 30 kamp. Vi 179 /7. Sami Ahmad blev puttet ned i gærdeordenen for at give andre chancen, men lige meget hjalp det, han blev alligevel topscorer med 47, Lucky 27. Vi fik 178 – eller 22 mindre end Excelsior, der kom tættere på denne gang med 156/7 (3/33 til Wahid Mahmood).
Og så gik det hjemad for et hold trætte drenge og ikke mindst chaufførerne – Rasheed sagde han aldrig havde kørt så meget i sit liv . Turen endte i Sverige for at aflevere busserne – her bragte Søren Henriksen chaufførerne over kørte dem hjem.
Gode stemningsbilleder fra turen.